
Saħħa u Iġene fuq il-post tax-xogħol 

Storja Każ:	
Jintwera vidjo li fih hemm ppreżentati sitwazzjonijiet differenti f’post tax-xogħol li għandhom x’jaqsmu ma’ problemi relatati ma’ kura tal-ġilda.

Istruzzjonijiet għall-għalliem/a:
Il-każ hu bbażat fuq li l-parteċipanti jaraw vidjo u fih jinnotaw l-iżbalji fuq il-post tax-xogħol. Jista’ jkun hemm bżonn li l-vidjo jintwera aktar minn darba sakemm il-parteċipanti jieħdu n-noti fuq l-osservazzjonijiet tagħhom.

Pjan tal-lezzjoni:	
Kartanota: Il-parteċipanti jeħtieġu materjal biex jieħdu n-noti.	
	
Istruzzjonijiet lill-parteċipanti:	
Jekk jogħġobkom, innotaw kwistjonijiet ta’ sigurta’ relatati mal-ambjent tax-xogħol li jidhru fil-vidjo.

[bookmark: _GoBack]Il-parteċipanti jaraw il-vidjo: https://youtu.be/DlFmNADqfNQ
 
Wara l-vidjo, il-parteċipanti jikkontribwixxu l-osservazzjonijiet tagħhom (Jistgħu jiġu miġbura fuq wajtbord). 

Waqfa qasira: Preparazzjoni għal analiżi strutturata dwar problemi relatati ma’ saħħa u iġene fuq il-post tax-xogħol.
	
Istruzzjonijiet lill-għalliem/a:		
Il-lezzjoni hi bbażata fuq li l-parteċipanti jaraw vidjo għall-ewwel darba u jippruvaw jidentifikaw problemi ta’ saħħa li jistgħu jiġu ġġenerati minn sitwazzjonijiet differenti.  Wara li jintwera l-vidjo, jinġabru t-tweġibiet u jiġu diskussi. Waqt li għat-tieni darba  jerġa’ jintwera l-vidjo, l-għalliem/a j/tikkummenta mal-istudenti fuq kull sitwazzjoni. F’dan il-waqt il-vidjo jista’ jitwaqqaf f’kull sitwazzjoni sabiex tiġi indikata l-problema u s-soluzzjoni tagħha.  Kienu l-istess problemi li identifikaw l-istudenti waqt l-ewwel wiri tal-vidjo?

Il-problemi dwar saħħa fuq il-post tax-xogħol murija fil-vidjo Ipproteġi l-ġilda tiegħek  huma:
· L-idejn tal-ħaddiema tal-kostruzzjoni huma maħmuġin bis-siment. Għandhom jaħslu jdejhom bis-sapun, jixxutawhom u jużaw krema protettiva u ingwanti.
· Idejn il-ħaddiem li jaħsel il-platti bl-idejn issirilhom ħsara minħabba l-kuntatt eċċessiv mas-sapun u l-ilma. Għandha tintuża magna tal-ħasil tal-platti.
 
· Il-ħaddiem li qiegħed jimla l-kimika fil-magna tar-ritratti qiegħed jagħmel ħsara lil idejh minħabba likwidu li jirrita l-ġilda. Kontenituri li fihom likwidi li jirritaw lill-ġilda m’għandhomx jerġgħu jimtlew iżda jinbidlu ma’ oħrajn ġodda.
 
· Il-ħaddiem li qiegħed jaħdem bil-ħadid imsaddad għandu minflok juża likwidu li jnaddaf is-sadid.

· Il-mekkanik li jbiddel iż-żejt tal-karozza għandu juża krema protettiva ma’ jdejh.

· Dak li qiegħed jaħsel l-art b’idejh għandu juża mopp.
 
· Il-parrukkier li jaħsel ix-xahar bl-idejn għandu juża l-ingwanti.
 
 

L-għalliem/a j/tista’ j/tiddeċiedi li j/tinkludi eżempji prattiċi ta’ tagħmir protettiv, tagħmir tekniku u kull ħaġa li tista’ tgħin sabiex jintlaħaq l-għan tal-lezzjoni. 

